**Dacă vara...**

*Silvia Filip*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dacă vara...

Dacă vara ar ajunge să se odihnească într-un hamac,

sub crengi umile de cireș,

alunecând cu privirea pe roșii maci,

ar vedea văpaia din inimile celor ce cred în recunoștință pentru fiecare clipă dată

și în uimire pentru fiecare pas rostogolit în iarba încâlcită de gânduri.

Dacă vara s-ar putea transforma într-o floare,

ar fi o gingașă anemonă cu străluciri de licurici și boabe timide de rouă,

agățate de frunzele chemării.

Dacă vara ți-ar mângâia obrazul, nu-l va arde din nepăsare,

ci-i va da în dar o nuanță măslinie,

potrivită de imortalizat în fotografia anotimpurilor tale...

Dacă viața ar fi însăși vara, ar avea doar lumină adâncă în ea

Și ar fi înecată în licăr de rugăciune pentru clipe criogenate în suflet...